**Ohjeistusta pedagogisten asiakirjojen täyttämiseen:**

**Pedagoginen arvio**

Ops:  
Jos yleinen tuki ei riitä ja oppilas tarvitsee säännöllistä tukea tai samanaikaisesti useita tukimuotoja, tehdään pedagoginen arvio monialaisesti yhdessä huoltajien kanssa. Ryhmän koostumus vaihtelee oppilaskohtaisesti. Pedagogisessa arviossa kiteytyy kuva oppilaan toiminnasta ja tarpeista sekä siitä, miksi yleiset tukitoimet eivät ole riittäneet. Siihen kirjataan oppilaan opiskelua koskevat havainnot sekä tarvittaessa muiden oppilasta opettavien ja oppilaan kanssa toimivien havainnot. Oppilaan oma näkemys tavastaan oppia otetaan huomioon.

Tarvittaessa työryhmä ehdottaa tehostettua tukea, jonka jälkeen rehtori vaihtaa oppilaan tuen tasoksi tehostetun tuen. Tämän jälkeen oppilaalle on laadittava oppimissuunnitelma, jossa tuki kuvataan tarkemmin. Tehostettua tukea saava oppilas opiskelee pääasiallisesti omassa yleisopetuksen luokassa.  
  
Jos oppilas ei enää tarvitse tehostettua tukea, palataan yleiseen tukeen. Monialainen työryhmä tekee pedagogisen arvion, jossa todetaan, ettei oppilas enää tarvitse tehostettua tukea ja ehdottaa yleistä tukea. Rehtori vaihtaa oppilaan tuen tasoksi yleisen tuen.

**Kuka sen tekee?**

* aloitteen pedagogisen arvion tekemiseksi voi tehdä kuka tahansa, jolla herää huoli oppilaan tuen riittävyydestä
* alakoulussa luokanopettaja ja yläkoulussa luokanvalvoja vastaa pedagogisen arvion koordinoinnista ja siitä, että tarvittavat asiat kirjataan, erityisopettaja on konsultatiivisessa roolissa (ei aina ole välttämättä mukana, jos ei ole tarpeen)
* pedagogisen arvion ja oppimissuunnitelman laatimiseen kootaan kaikki ne opettajat, joiden on syytä olla mukana pohtimassa tuen muotoja riittävän tuen takaamiseksi, kaikkien oppilasta opettavien opettajien siinä ei tarvitse olla mukana, mutta jokaisen olisi hyvä tietää, jos oppilas siirtyy tehostettuun tukeen

Pedagoginen arvio

* lo ja lv koordinoi, vastaa kirjaamisesta
* laadinnassa mukana oppilas ja huoltajat
* mukana kaikki ne opettajat ja muut tukea antavat tahot, joiden on syytä olla mukana, jotta vahvempi tuki tulee taattua
* jos arjen tukitoimissa ei ole mukana muita kuin pedagogeja, on konsultoitava esimerkiksi terveydenhoitajaa, koulupsykologia jne
* ehdotus tuen tason muuttamiseksi

Pedagoginen arvio toimitetaan rehtorille

Rehtori muuttaa oppilaan tuen tason Wilmassa tehostetuksi tueksi

(lomake oppilaan yhteenvetosivulla, Oppilaan tuen taso, rehtorit)

Pedagoginen arvio arkistoidaan koulun lähiarkistoon

Tehostetun tuen oppimissuunnitelma

* lo tai lv koordinoi, vastaa kirjaamisesta
* laadinnassa mukana oppilas ja huoltajat
* mukana kaikki ne opettajat ja muut tukea antavat tahot, joiden on syytä olla mukana, jotta vahvempi tuki tulee taattua
* jos arjen tukitoimissa ei ole mukana muita kuin pedagogeja, on konsultoitava esimerkiksi terveydenhoitajaa, koulupsykologia jne
* tarkempi kuvaus siitä, miten tuki järjestetään

erityisesti siinä tapauksessa, että oppiaineen yksilöllistäminen saattaisi olla myöhemmin tarpeen, tulee kokeilla, onko riittävä tuki se, että oppiaineen tavoitteita karsitaan -> karsitut tavoitteet kuvattaan oppimissuunnitelmaan (arviointi on siis edelleen yleisopetuksen opetussuunnitelman mukainen)

* oppimissuunnitelmaa kannattaa tehdä jo samaan aikaan kuin pedagogista arviota, mutta valmiiksi oppimissuunnitelman saa vasta, kun rehtori on muuttanut oppilaan tuen tason (ja jos ei sittenkään onnistu, on rehtori mahdollisesti unohtanut asian, muistuta asiasta)
* allekirjoitettu asiakirja arkistoidaan koulun lähiarkistoon, vanhemmille voidaan haluttaessa tulostaa oma, mutta se ei ole välttämätöntä, sillä he näkevät asiakirjan, jos Wilmassa on täytetty *Julkaisupäivä huoltajille* pvm-kenttä (HUOM! JOS KENTÄSSÄ ON JULKAISUPÄIVÄ MERKITTY, SE NÄKYY HUOLTAJILLE, VAIKKA ASIAKIRJA ON VALMIS -RASTIA EI OLISIKAAN VIELÄ LAITETTU!)
* oppimissuunnitelma on päivitettävä kerran vuodessa, mutta voidaan päivittää useamminkin

**Pedagoginen selvitys:**

**Ops:**

**Jos tehostettu tuki ei riitä, opettaja ja useampi oppilasta tukeva toimija tekevät yhdessä monialaisen pedagogisen selvityksen. Ryhmän koostumus vaihtelee oppilaskohtaisesti. Selvitystä täydennetään tarvittaessa muiden asiantuntijoiden lausunnoilla. Oppilasta ja huoltajaa kuullaan osana pedagogista selvitystä. Pedagogisessa selvityksessä monialainen työryhmä ehdottaa oppilaalle erityisen tuen päätöstä. Opetus- ja kasvatusjohtaja tekee hallinnollisen päätöksen pedagogisen selvityksen ja sen liitteiden pohjalta. Tämän jälkeen oppilaalle on laadittava henkilökohtainen opetuksen järjestämistä koskeva suunnitelma, jossa tuki kuvataan tarkemmin.**

**Kuka tekee?**

* aloitteen pedagogisen selvityksen tekemiseksi voi tehdä kuka tahansa, jolla huoli oppilaan tuen riittävyydestä herää
* alakoulussa luokanopettaja ja yläkoulussa luokanvalvoja ovat mukana pedagogista selvitystä tehtäessä, erityisopettaja vastaa koordinoinnista ja siitä, että tarvittavat asiat kirjataan
* pedagogisen selvityksen ja HOJKSin laatimiseen kootaan kaikki ne opettajat, joiden on syytä olla mukana pohtimassa tuen muotoja riittävän tuen takaamiseksi, kaikkien oppilasta opettavien opettajien siinä ei tarvitse olla mukana, mutta jokaisen olisi hyvä tietää, jos oppilas siirtyy erityiseen tukeen

Pedagoginen selvitys

* erityisopettaja koordinoi, lo ja lv mukana
* laadinnassa ovat mukana oppilas ja huoltajat
* mukana ovat kaikki ne opettajat ja muut tukea antavat tahot niin, että vahvempi tuki tulee taattua
* jos arjen tukitoimissa ei ole mukana muita kuin pedagogeja, on konsultoitava esimerkiksi terveydenhoitajaa, koulupsykologia jne
* ehdotus tuen tason muuttamiseksi tai uuden oppiaineen yksilöllistämiseksi (huom! aina on tehtävä uusi pedagoginen selvitys, jos jokin uusi oppiaine yksilöllistetään tai yksilöllistäminen puretaan)
* ennen kuin pedagogisen selvityksen saa tulostettua, on rehtorin laitettava Wilmassa oppilaan yhteenvetosivulla rasti pedagogisen selvityksen kohdalle (näin varmistetaan, että rehtorikin pysyy kartalla tuen muutoksista )

Pedagoginen selvitys liitteineen (ne lausunnot, joihin on viitattu, on liitettävä mukaan) lähetetään erityisopetuksen koordinaattorille

Erityisopetuksen koordinaattori valmistelee ja opetus- ja kasvatusjohtaja tekee päätöksen

Pedagoginen selvitys liitteineen arkistoidaan opetuspalveluiden arkistoon

HOJKS

* erityisopettaja koordinoi, lo ja lv mukana kirjaamisessa
* laadinnassa mukana oppilas ja huoltajat
* mukana kaikki ne opettajat ja muut tukea antavat tahot, joiden on syytä olla mukana, että vahvempi tuki tulee taattua
* jos arjen tukitoimissa ei ole mukana muita kuin pedagogeja, on konsultoitava esimerkiksi terveydenhoitajaa, koulupsykologia jne
* tarkempi kuvaus siitä, miten tuki järjestetään
* erityisesti siinä tapauksessa, että oppiaineen opetussuunnitelma on yksilöllistetty, on tavoitteet on kirjattava tarkasti, sillä arviointi tehdään yksilöllisten tavoitteiden pohjalta, ei yleisopetuksen opetussuunnitelman pohjalta
* hojksia kannattaa tehdä jo samaan aikaan kuin pedagogista selvitystä, ettei huoltajien tarvitse jatkuvasti käydä palavereissa, mutta valmiiksi hojksin saa vasta, kun erityisopetuksen koordinaattori on muuttanut oppilaan tuen tason (jos ei ole ollut aiemmin erityisessä tuessa)
* yksi allekirjoitettu asiakirja arkistoidaan koulun lähiarkistoon, vanhemmille voidaan tulostaa oma, mutta se ei ole välttämätöntä, sillä he näkevät asiakirjan, jos Wilmassa on täytetty Julkaisupäivä huoltajille pvm-kenttä (HUOM! JOS KENTÄSSÄ ON JULKAISUPÄIVÄ MERKITTY, SE NÄKYY HUOLTAJILLE, VAIKKA ASIAKIRJA ON VALMIS -RASTIA EI OLISIKAAN VIELÄ LAITETTU!)
* hojks on päivitettävä kerran vuodessa, mutta voidaan päivittää useamminkin